એક માણસ મૄયુને ટાળવા મથે છે. બીજો મૄત્યને બોલાવતો હોય તેમ ખાદ્ય પદાર્થોમાં ઝેરી પદાર્થોની આડેધડ ભેળસેળ કરતો રહે છે. વધુ ધન કમાવાની હોડ વચ્ચે જીવતો માણસ પાયમાલ થઈ રહ્યો છે. નૈતિક મુલ્યોનો કચ્ચરઘાણ વળી રહ્યો છે. ભ્રષ્ટ માણસ ભ્રષ્ટાચાર મિટાવવા નીકળ્યો છે. સાધુ સંતો ધન દોલતના ઢગલા પર બેસી ત્યાગના ભાષણની મધૂરી મોરલીના સૂર છેડી ધનિકોનું ધન જુટવી રહ્યા છે. મતલબી માયાની જાળમાં સૌ ફસાઈ રહ્યા છે. ત્યારે મૄત્યુના મહોત્સવમાં મહાલવાની કોની તાકાત છે. એક મોટા શેઠ હતા. તેને એક દીકરો હતો. તે લગભગ અઢાર વર્ષનો થયો હશે. એક દિવસ તે મિત્રો સાથે તળાવમાં નહાવા ગયો હતો. શેઠના દીકરાનો અચાનક પગ લપસી જતા તે ઉંડા પાણીમાં ગરકાવ થઈ ગયો. તરવૈયાને બોલાવવામાં આવ્યો. મહામહેનતે શેઠના દીકરાનું શબ હાથ લાગ્યુ, શેઠ વિલાપ કરવા લાગ્યા. એક મહાપુરુષ આવી પહોંચ્યા. શેઠને દુ:ખી જોઈ નગરજનોએ મહાપુરુષને મદદ કરવા વિનંતિ કરી. મહાપુરુષ બોલ્યા: “શેઠ તમારા પુત્રસુખની અવધી પુર્ણ થઈ છે. તેથી વ્યથિત થવાનું કોઈ કારણ નથી. તમારે તેની પાછળ દાન પુણ્ય કરવાનો આનંદ ઉઠાવવાની તક લેવી જોઈએ. તેમ કરી તમે મૄત્યુનો મલાજો શોભાવી શકો છો. તેનું મહત્વ પણ વધારી શકો છો. ” શેઠ શાંત પડતા નથી. રોકકળ કરી તે માથુ પટકવા લાગે છે. નગરજનોની વિનંતિને લઈ. મહાપુરુષ મૄત્યુ પામેલ શેઠના પુત્રને સજીવન કરી આપે છે. સજીવન થયેલો પુત્ર લોકોને હેરાનપરેશાન કરવા લાગે છે. શેઠને પણ રોજ ઢોરમાર મારી અધમુવા કરી દુ:ખી દુ:ખી કરી દેતો. હવે બધા કંટાળી મહાપુરુષની શોધમાં નીકળી જાય છે. રણમાં ગુલાબની શોધ જેવુ કામ અઘરુ હોવા છતાં સૌ મહેનત કરવા લાગી જાય છે. વર્ષોની મહેનતના અંતે પેલા મહાપુરુષ અચાનક મળી જાય છે. થાકેલા નગરજનો અને શેઠ તેને પાઈ લાગી દીકરાને પુન: મૃત્યુ આપવા અરજ કરે છે. મહાપુરુષ વિનંતિને માન આપી. શેઠના પુત્રને પુન: મૄત્યુ આપી. વિદાય થવા પગ ઉપાડે છે. શેઠ તેના ચરણોમાં પડી જાય છે. ક્ષમા–યાચના માગી જીવિત થયેલ પુત્રનું એકાએક વલણ કેમ બદલાયુ પ્રશ્ન મહાપુરુષને સંબોધીને પુછે છે. બાપજી હસીને બોલે છે રુણાનુબંધન પુર્ણ થયા પછી એક પણ વ્યવહાર ટકી શકતો નથી. સજીવન તમારા પુત્રનો ક્રુરતાનો વ્યવહાર આગામી જન્મનો બદલો હતો. તે પુર્ણ ન થાય ત્યા સુધી હું પણ આપને મદદ કરી શકુ તેમ ન હતો. એટલે હું આપને મળવા ઇચ્છતો ન હતો. ઇશ્વરની લીલાને તોડવાનો કોઈનો અધિકાર નથી. એટલે મિરાબાઈ ગાય છે. “રામ રાખે તેમ રૈયે ઓધવજી રામ રાખે તેમ રૈયે”